**ANEXA 3**

**FURNIZOR………………………………………………………..**

**Oferta**

Servicii medicale - serii de proceduri - în specialitatea clinică medicină fizică şi de reabilitare în bazele de tratament

**- furnizorul va specifica procedurile ce urmeaza a fi contractate, functie de capacitatea tehnică si structura de personal -**

1.1. Procedurile specifice de medicină fizică şi de reabilitare în cadrul unei serii de proceduri - efectuate în ambulatoriu, precum şi perioadele pentru care se pot acorda sunt:

|  |  |  |  |
| --- | --- | --- | --- |
| **Nr.** **crt.** | **PROCEDURI SPECIFICE DE MEDICINĂ FIZICĂ**  **ŞI DE REABILITARE** **ÎN AMBULATORIU** | **Aparatul cu care se efectueaza procedura** | **Tip personal care efectueaza procedura( fizioterapeut/ asistent de specialitate/maseur/baies)** |
| 1. | Kinetoterapie de grup pe afecţiuni |  |  |
| 2. | Galvanizare |  |  |
| 3. | Ionizare |  |  |
| 4. | Curenţi diadinamici |  |  |
| 5. | Trabert |  |  |
| 6. | TENS |  |  |
| 7. | Curenţi medie frecvență/interferenţiali |  |  |
| 8. | Unde scurte |  |  |
| 9. | Microunde |  |  |
| 10. | Curenţi de înaltă frecvenţă pulsatilă |  |  |
| 11. | Ultrasunet |  |  |
| 12. | Combinaţie de ultrasunet cu curenţi de joasă frecvenţă |  |  |
| 13. | Magnetoterapie |  |  |
| 14. | Laserterapie |  |  |
| 15. | Solux |  |  |
| 16. | Ultraviolete |  |  |
| 17. | Curenţi cu impulsuri rectangulare |  |  |
| 18. | Curenţi cu impulsuri exponenţiale |  |  |
| 19. | Contracţia izometrică electrică |  |  |
| 20. | Stimulare electrică funcţională/neuromusculară |  |  |
| 21. | Băi Stanger |  |  |
| 22. | Băi galvanice |  |  |
| 23. | Duş subacval |  |  |
| 24. | Aplicaţii de termoterapie locoregională (parafină, termopack) |  |  |
| 25. | Băi sau pensulaţii cu parafină |  |  |
| 26. | Masaj regional |  |  |
| 27. | Masaj segmentar |  |  |
| 28. | Masaj reflex |  |  |
| 29. | Limfmasaj |  |  |
| 30. | Aerosoli individuali |  |  |
| 31. | Pulverizaţie cameră |  |  |
| 32. | Hidrokinetoterapie individuală generală |  |  |
| 33. | Hidrokinetoterapie individuală parţială |  |  |
| 34. | Kinetoterapie individuală |  |  |
| 35. | Tracţiuni vertebrale şi articulare |  |  |
| 36. | Manipulări vertebrale |  |  |
| 37. | Manipulări articulaţii periferice |  |  |
| 38. | Kinetoterapie cu aparatură specială cu dispozitive mecanice, electromecanice şi robotizate |  |  |
| 39. | Băi minerale (sulfuroase, cloruro-sodice, alcaline) |  |  |
| 40. | Băi de plante |  |  |
| 41. | Băi de dioxid de carbon şi bule |  |  |
| 42. | Băi de nămol |  |  |
| 43. | Mofete naturale |  |  |
| 44. | Mofete artificiale |  |  |
| 45. | Împachetare generală cu nămol |  |  |
| 46. | Împachetare parţială cu nămol |  |  |
| 47. | Aplicaţie de unde de şoc extracorporale |  |  |
| 48. | Aplicaţie de oscilaţii profunde |  |  |
| 49. | Speleoterapia/Salinoterapia |  |  |
| 50. | TECAR |  |  |
| 51. | Respirație la presiune pozitivă |  |  |
| 52. | Masaj pneumatic al extremităților |  |  |
| 53. | Crioterapie |  |  |
| 54. | Kinetoterapie cu IATSM |  |  |

Procedurile de la pct. 39 - 46 sunt efectuate numai în staţiunile balneoclimaterice.

Procedurile se acordă pentru perioade şi potrivit unui ritm stabilite de medicul curant de medicină fizică şi de reabilitare în Planul de proceduri specifice de medicină fizică și de reabilitare, al cărui model este stabilit în Anexa nr. 11 B din prezentul ordin.

1.1.1 Perioada pentru care se decontează procedurile specifice de medicină fizică şi de reabilitare este de maximum 21 zile/an/asigurat atât la copii cât şi la adulţi cu excepţia pacienților cu diagnostic confirmat de accident vascular cerebral in primele 4 luni, pentru paralizie cerebrală, pentru pacientele cu limfedem secundar limfadenectomiei axilare şi pentru pacientele cu anexectomie, pentru marii arși în primele 4 luni de la externare, când se decontează proceduri medicale specifice de medicină fizică şi de reabilitare pentru o perioadă de maximum 42 de zile pe an/asigurat, aceste perioade putând fi fracţionate în maximum două fracţiuni, în funcţie de afecţiunea de bază la recomandarea medicului de specialitate medicină fizică şi de reabilitare.

1.1.2. Seria de proceduri specifice de medicină fizică şi de reabilitare în ambulatoriu stabilită de medicul de specialitate medicină fizică şi de reabilitare în Planul de proceduri specifice de medicină fizică și de reabilitare, decontată pentru un asigurat include maximum 4 proceduri/zi de tratament. Pentru o serie de proceduri specifice de medicină fizică şi de reabilitare ce se desfăşoară în staţiunile balneoclimatice se decontează maximum 4 proceduri/zi.

1.2 Lista afecţiunilor, pentru care pot fi acordate servicii de medicină fizică şi de reabilitare în ambulatoriu este:

|  |  |
| --- | --- |
| Nr. crt. | **AFECŢIUNI** |
|  | Afecțiuni ale sistemului nervos central și periferic la adulți și copii |
|  | Afecţiuni ale joncţiunii neuromusculare, si miopatii |
|  | Boli cardio-vasculare |
|  | Afecțiuni ale căilor respiratorii, boli pulmonare restrictive și obstructive |
|  | Artropatii inflamatorii, degenerative și metabolice |
|  | Afecțiuni ale coloanei vertebrale |
|  | Afecţiuni abarticulare |
|  | Tulburări de statică, vertebrală și periferică |
|  | Afecțiuni ortopedice și post-traumatice |
|  | Status post intervenţii chirurgicale (cardiovasculare, neurochirurgicale, ortopedice, etc.) |
|  | Status post COVID-19 |
|  | Afecțiuni oncologice |
|  | Status post-combustional |
|  | Afecțiuni uro-genitale |
|  | Afecțiuni metabolice și endocrine |
|  | Afecțiuni digestive |

1.3. Serviciile de medicină fizică şi de reabilitare se acordă pe baza Planului de proceduri specifice de medicină fizică și de reabilitare eliberat de către medicii de medicină fizică și de reabilitare al cărui model se regăseşte în anexa nr. 11 B la Ordinul ministrului sănătății și al președintelui Casei Naționale de Asigurări de Sănătate, pentru perioade şi potrivit unui ritm stabilite de către medicul de specialitate medicină fizică şi de reabilitare.

1.4. Tariful pe zi de tratament pentru procedurile specifice de medicină fizică şi de reabilitare acordate în ambulatoriu, care se decontează pentru un asigurat este de 50 de lei pentru 4 proceduri pe zi dintre cele prevăzute la lit. A, pct. 1, subpunctul 1.3 din prezenta anexă, cu excepţia poziţiilor 1, 28 – 29, 32 – 34, 38 și 54. Tariful pe zi de tratament pentru procedurile specifice medicină fizică şi de reabilitare acordate în ambulatoriu, care se decontează pentru un asigurat este de 80 lei pentru 4 proceduri pe zi dintre cele prevăzute la lit. A, pct. 1, subpunctul 1.3 din prezenta anexă cu condiţia ca cel puţin o procedură pe zi să fie dintre cele prevăzute la poziţia 1, 28 – 29, 32 – 34, 38 și 54. Aceste tarife se decontează numai dacă numărul procedurilor recomandate şi efectuate este de 4/zi, în caz contrar tarifele se reduc după cum urmează:

- 3 proceduri dintre care una dintre cele prevăzute la pozițiile 1, 26 - 29, 32, 33 -34, 38 și 54, tariful pe zi este de 67,50 lei;

- 2 proceduri dintre care una dintre cele prevăzute la pozițiile 1, 26 - 29, 32 – 34, 38 și 54, tariful pe zi este de 55,00 lei;

- o procedură dintre cele prevăzute la pozițiile 1, 26 - 29, 32 – 34, 38 și 54, tariful pe zi este de 42,50 lei;

- 2 proceduri dintre cele prevăzute la pozițiile 1, 26 - 29, 32, 32 – 34, 38 și 54, tariful pe zi este de 80 lei.

Nu se decontează de casele de asigurări de sănătate serviciile de medicină fizică şi de reabilitare atunci când acestea se acordă pentru situaţii care privesc corecţii de natură estetică şi de întreţinere, cum ar fi: vergeturi, sindrom tropostatic, gimnastică de întreţinere (fitness, body-building).

**Reprezentant legal**